cyanic-selkie/wikianc huggingface dataset:
Folkeakademiet
Statlige tilskudd
Staten fortsatte å gi årlige tilskudd, og fra 1921 ble bibliotekkonsulenten i Kirkedepartementet også konsulent for folkeakademiene. I 1922 fikk 220 folkeakademier tilsammen 85 000 kroner i statsstøtte. Men så fikk Stortinget sin «øksekomite», og i 1925 ble støtten strøket. Men uten statsstøtte var også grunnlaget for de fleste folkekademienens eksistens borte. Ved inngangen til 2. verdenskrig 15 år senere var bare ca. 30 akademier, hovedsakelig lokalisert i de større byene, aktive.
Krigen
Likevel så nazistene folkeakademiene som mulige redskaper i kampen for å vinne det norske folk. Det nyetablerte Kultur- og folkeopplysningsdepartementet ville gjøre akademiene til forum for forkynnelsen av den nye tid. Akademiene valgte ulike måter å takle forholdet til okkupasjonsmakten og deres norske forbundsfeller på. Noen la ned virksomheten, andre fortsatte. Men ingen ble noe forkynnelsesredskap for naziideologien.
Fredstid
Med freden kom nye tanker om organisering og støtte til kulturlivet. Statsstøtten til Folkeakademiet ble gjeninnført alt i frigjøringsåret. I løpet av 5 år steg antallet folkeakademier til 255.
Vekst og nøytralitet
Disse holdningene vedvarte gjennom 1960 og 1970-årene og tildels også fram mot vår tid.
Nedgang og omlegging
Selv om ulik kulturaktivitet i større grad kom til å prege programvirksomheten i årene fra 1960 og til midt på 1970-tallet, dominerte fremdeles foredraget. I 1962/63 utgjorde foredrag 87% av virksomheten, i 1972 64%, mens dagens 35% er like mye som kategorien sang og musikk. Andre programkategorier er teater, litteratur og poesi, underholdning (f.eks. tryllekunstnere), debatter og utstillinger.
Utbredelsen av fjernsynet førte i første omgang til nedgang. En omlegging og utvidelse av tilbudene, ikke minst av konserter og utstillinger, måtte til.Virksomheten økte betraktelig og tilslutningen ble større enn før fjernsynet kom! Da Kirke- og undervisningsdepartementet sa opp ordningen med sekretariat i departementet, opprettet Folkeakademienes Landsforbund egen administrasjon i 1963.
Årene 1974–1985
Den offentlige kulturpolitikken ble med Kulturmeldingene i 1973 og 1974 lagt om. Meldingene varslet en ny organisering og finansiering av kulturlivet som skulle få en ny giv. Den røde tråden var større desentralisering, demokratisering og sterk vektlegging av egenaktivitet. Tanker helt i tråd med Folkeakademienes virksomhet.
Fra 1978 ble Folkeakademienes Landsforbunds departementale tilknytning endret fra Voksenopplæringsavdelingen til Kulturavdelingen i Kirke- og undervisningsdepartementet. Folkeakademienes Landsforbund fikk likevel godkjenning som tilskuddsberettiget studieorganisasjon. Omplasseringen gav større frihet i forhold til departementet, en utvikling som fortsatte da Kultur- og vitenskapsdepartementet ble opprettet og Folkeakademiene fikk tilknytning der.
Markering gjennom samfunnsaktualitet
Landsmøtet i Nordfjordeid i 1984 mente Landsforbundet skulle markere seg sterkere i programvirksomheten, blant annet ved å ta opp og planlegge temaer som distriktssammenslutninger og lokale folkeakademier kunne følge opp. Dette var en konsekvens av at folkeopplysningen skulle få en sterkere plass og av ønsket om en sterkere profilering av virksomheten for å kunne markere seg bedre overfor offentlige myndigheter, massemedia og opinion.
Video var første tema Folkeakademienes Landsforbund (FAL) tok opp. I 1984–1985 lanserte FAL kampanjen «Video og vi». Her ble søkelyset særlig rettet mot videovolden og den skadelige virkninger på barnesinnet.
1990-årene
Landsmøtet på Kongsberg i 1992 signaliserte en ny tid for Folkeakademiet. Da ble handlingsplanen «Mot år 2000» vedtatt. Planen setter Folkeakademiene inn i samfunnet ved både å peke på en rekke sentrale arbeidsfelt og å oppfordre folkeakademiene til å gripe fatt i samfunnsaktuelle temaer og problemstillinger. Ved å bruke kultur og folkeopplysning skulle folkeakademiene bli viktige redskaper i arbeidet med å skape bedre levekår og bomiljø for alle. Å nå barn og unge ble nå også et prioritert arbeidsfelt.
Inn i et nytt årtusen
På landsmøtet i Os i 2000 ble planen ”Inn i et nytt årtusen” og idégrunnlaget ”Et redskap for en bedre framtid” vedtatt. Her framheves det at organisasjonen og dens tillitsvalgte må engasjere seg i sider ved samfunnsutviklingen som har eller kan komme til å få konsekvenser for folk flest. Dette kan være lokale saker, men det er også viktig å skue ut over landegrensene. Den globale urettferdigheten, de elendige levekårene som rammer en stor prosent av jordas befolkning og klimaendringene, er slike eksempler. Idégrunnlaget framhever dette ytterligere med sin påpekning av at folkeakademienes grunnleggende ideer bygger på verdenserklæringen om menneskerettighetene.
100 år
I 2005 feiret Folkeakademienes Landsforbund 100-årsdagen sin med festseminar og festforestilling på Gamle losjen i Oslo.
Martine Lund Hoel
Martine Lund Hoel (født 1982) er en norsk fiolinist, sanger og komponist kjent under navnene Mani Luny og Martine Kraft. Hun ga ut sitt debutalbum Hidden Shore i 2008 og i 2011 kom oppfølgeren Spirits from Norway. Hun har også utgitt et album sammen med multiinstrumentalist Nils Jørgen Nygaard under navnet Mani Luny, denne duoen ga ut albumet Distant Call i 2009.
Folkeakademiet
En samfunnsaktør
På landsmøtet i Trondheim i 2006 ble handlingsplanen «Vi setter spor» vedtatt". Med denne handlingsplanen spisset Folkeakademiet samfunnsengasjementet sitt enda mer, med 6 prioriterte områder: Fra innvandrer til medborger, Se verden i øynene, Den kulturelle spaserstokken, Fremtiden tilhører de unge, Visst virker kultur og Syng for livet. På landsmøtet i Stryn i 2012 ble arbeidet med «Vi setter spor» videreført da handlingsplanen «Visst virker kultur» ble vedtatt. Organisasjonen tilsluttet seg enda et prioriteringsfelt: Demokrati- og folkeopplysning.
Folkeakademienes Landsforbund
Folkeakademienes Landsforbund består av Folkeakademiets fylkes- og lokallag, samt et nasjonalt sekretariat, som ligger i Oslo. Organisasjonen har 9 distriktslag og til sammen ca. 119 lokallag. Distriktslagene er Folkeakademiet Agder, Folkeakademiet Hordaland, Folkeakademiet Hålogaland, Folkeakademiet Midt-Norge, Folkeakademiet Innlandet, Folkeakademiet Rogaland, Folkeakademiet Sogn og Fjordane, Folkeakademiet Telemark Vestfold Buskerud og Folkeakademiet Viken.
Hidden Shore
Hidden Shore er et musikkalbum med Martine Kraft, utgitt i 2008. Dette er hennes første plate som soloartist.
Per Wåge Lea
Per Wåge Lea (født 24. april 1907, død 11. februar 1954 i Tjølling) var en norsk offiser (kapteinløytnant) og flyger, som deltok i kampene under andre verdenskrig. Han ble tildelt Krigskorset med sverd, Norges fremste utmerkelse, for sin innsats.
Andre verdenskrig
Lea begynte på Marinens flygeskole i oktober 1929, og fikk sitt militære flysertifikat i juli 1930.
I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Lea deltok i en redningsekspedisjon med Catalina-flyet «Vingtor», for å evakuere tre menn, en kvinne og et barn, som var i fare på grunn av operasjonen av en hemmelig radiosender. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken. Operasjonen var ledet av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedret med Krigskorset med sverd. Dette var de første tildelinger av Krigskorset til norske militære. Kapteinløytnant Lea og de øvrige norske medlemmer av besetningen fikk sine utmerkelser overrakt av kong Haakon i London 3. juni 1942.
Antigua
Antigua, også kjent som Waladli eller Wadadli av den innfødte befolkningen, er en øy i Karibia og ligger 40 km sør for Barbuda. Den er en av Leewardøyene i De karibiske øyer og er hovedøya i øylandet Antigua og Barbuda. Øylandet ble en uavhengig stat innenfor Samveldet av nasjoner den 1. november 1981.
Antigua betyr «eldgammelt» på spansk etter et ikon i katedralen i Sevilla, Santa Maria de la Antigua — «Sankt Maria av den gamle katedral». Navnet Waladli kommer fra den opprinnelige, innfødte befolkningen og betyr omtrentlig «vårt eget». Øyas omkrets er rundt regnet 87 km og dens areal er 281 km². I henhold til folketellingen i 2011 var det 80 161 innbyggere på øya. Dens økonomi er hovedsakelig avhengig av turisme, og har et jordbruk som i stor grad er begrenset til å dekke øyas eget marked.
Over 31 000 mennesker bor i hovedstaden St. John's som er beliggende i nordvest og har en dyp havn som gjør det mulig for store turistskip å legge til kai. Andre større bosetninger er byene All Saints (3 412 innbyggere) og Liberta (2 239 innbyggere), i henhold til tall fra folketellingen i 2001.
Den naturlige havnen som heter English Harbour på sørøstkysten er kjent for å gi ly for voldsomme stormer. Det har en restaurert britisk maritim kolonistasjon kalt «Nelson's Dockyard» etter kaptein Horatio Nelson. I dag er English Harbour og dens nabolandby, Falmouth, internasjonalt kjent som reisemål for seilskip og yachter der de kan ankre opp og ta inn forsyninger. I Antiguas seileruke på slutten av april og begynnelsen av mai hvert år, arrangeres en regatta hvor mange seilskip deltar.
Verdensrekordhistorikk på 100 m medley
Verdensrekorden på 100 meter individuell medley kan bare bli satt i kortbanebasseng (25 meter).
Offentlig sektor
I den økonomiske statistikken består offentlig sektor av offentlig forvaltning og offentlig eide eller kontrollerte foretak.
I Norge har offentlig sektor en rekke sosiale oppgaver i tillegg til produksjon av ulike varer og tjenester.
Offentlig fridag
Offentlig fridag er en betegnelse på dager da arbeidstakere har en betalt fridag. Betegnelsen er hyppig i bruk, men er ikke definert i lovverket, som benytter andre termer.
Offentlige fridager i Norge
I Norge er søndag en offentlig fridag. Det samme er de følgende ti dagene.
Offentlig sektor
Mer enn hver tredje sysselsatte i Norge jobber i offentlig sektor, nærmere bestemt 34 prosent. Flest jobber i kommunal sektor (17 %) og statsforvaltningen (10 %), mens øvrige 7 % fordeler seg på fylkeskommunen (2 %) og forretningsdrift i offentlig regi (5 %).
Cecilia Walton
Cecilia Walton eller Cecilia Walton Agrell (født 20. november 1952 Kristianstad i Skåne län) er en svensk skuespiller.
Offentlig sektor
Begrepsbruk og definisjoner
I media og i sin alminnelighet er det ofte vist til offentlig sektor som om det var et entydig begrep. ENS 1995 (Det europeiske nasjonalregnskapssystemet) gir en definisjon av offentlig forvalting, og skiller også mellom offentlig og privat eie og drift. Offentlig sektor defineres normalt ved å gruppere offentlige finansielle foretak og offentlige ikke-finansielle foretak sammen med offentlig forvaltningssektor. Hver av disse undersektorene kan igjen deles inn i offentlige eide foretak og offentlig forretningsdrift, som igjen kan deles inn i henholdsvis statlig og kommunalt eide foretak eller forretningsdrift som vist i figuren nedenfor.
Offentlig fridag
Helligdager
Unntatt 1. og 17. mai er disse dagene helligdager, i likhet med alle søndager. Helligdager har sitt grunnlag i den evangelisk-lutherske religionen, og markerer ulike høytidsdager i denne. De reguleres av lov om helligdager og helligdagsfred. Ifølge denne loven begrenser det adgangen til å arrangere eller holde offentlige tilstelninger eller forestillinger, sportskonkurranser og sportsstevner på helligdager. Butikker må også i hovedsak holde stengt på helligdager. Det er ikke fastsatt tilsvarende forbud mot tjenesteyting på helligdager, men arbeidsmiljøloven har begrensninger i adgangen til å arbeide på søndager.
Helligdager på en søndag
Lov om helligdager og helligdagsfred regulerer også 1. påskedag og 1. pinsedag. Disse dagene kalles imidlertid ikke vanligvis for offentlige fridager, da de faller på en søndag, da arbeidstakerne likevel har fri. Loven foreskriver også ro på julaften, påskeaften og pinseaften etter klokka 16.
Offentlig sektor
Myndighet og roller
Den offentlige forvaltningen ivaretar fellesoppgaver både på nasjonalt, lokalt og internasjonalt nivå. En viktig oppgave er myndighetsrollen. Den utøves gjennom lovgivende, utøvende og dømmende myndighet. Forvaltningen ivaretar også fellesoppgaver knyttet til landets sikkerhet og interesser gjennom forsvaret og utenrikspolitikk.
Cecilia Walton
Walton har studert ved Statens scenskola i Malmö. Hun er datter av skuespilleren Karin Walton.
Offentlig fridag
Fast og bevegelig
Helligdagene kan deles i to, nemlig faste helligdager, som faller på samme dato og ulik ukedag, og bevegelige helligdager, som faller på ulik dato og samme ukedag. 1. påskedag er første søndag etter første fullmåne etter 21. mars. Kristi Himmelfartsdag feires 39 dager etter 1. påskedag, mens pinsen feires 49 dager etter 1. påskedag.
Ikke-religiøse dager
Foruten 1. nyttårsdag har vi 17. mai som er Norges nasjonaldag og 1. mai som er Arbeidernes internasjonale kampdag. Disse to dagene regnes som høytidsdager og har en ikke-religiøs bakgrunn.
Offentlig sektor
Tjenesteyting
Offentlig forvaltning yter tjenester til brukerne, gratis eller til lave priser. Omfattende tjenesteyting leveres innen helse, pleie- og omsorg og utdanning. I tillegg har offentlig forvaltning ansvar for infrastruktur som veier, jernbane, flyplasser og havner. Finansieringen skjer hovedsakelig gjennom de skatter og avgifter som personer og bedrifter betaler.
Offentlig fridag
Diskusjoner rundt offentlige fridager
Fra tid til annen blir det foreslått at en eller flere offentlige fridager strykes. Begrunnelsene kan være ulike:
Offentlig sektor
Omfordeling
Offentlig forvaltning omfordeler inntekt blant annet gjennom skattesystemet. Forvaltningen yter støtte gjennom sosial- og trygdeordningene. Eksempler på dette er arbeidsledighetstrygd, sykepenger og pensjoner.
Økonomisk politikk
Regjeringen har ansvaret for å følge opp den politikk Stortinget vedtar. Statsbudsjettet fastlegger finanspolitikken. En annen del av den økonomiske politikken er pengepolitikken som Norges Bank har ansvaret for, blant annet ved å fastsette den såkalte styringsrenten.
Stat og kommune – finansiering
De viktigste kildene til finansiering av offentlig forvaltning er skatter og avgifter. Staten utformer skatteopplegget for stat og kommune samlet, og styrer gjennom overføringer via statsbudsjettet kommunenes inntekter. Kommunene kan i noen grad påvirke egne inntekter, bl.a. med eiendomsskatt og gebyrer på tjenester. Ansvaret for innkreving av skatter og avgifter til folketrygden (trygdeavgift og arbeidsgiveravgift) er tillagt de kommunale skatteoppkreverne.
Offentlig eide foretak
Et offentlig foretak må være under offentlig kontroll, det vil si at forvaltningen eier mer enn 50 prosent. Disse foretakene driver hovedsakelig produksjon, markedsføring og salg på et forretningsmessig grunnlag og deles inn i hovedgruppene ikke-finansielle og finansielle foretak. De ikke-finansielle foretakene omfatter store virksomheter som for eksempel Statoil, Telenor, Statkraft og Hafslund. Men de fleste i antall er de kommunalt eide foretakene. Kommunene eier blant annet virksomheter innen transport, eiendomsforvaltning, renovasjon, kraft- og vannforsyning. Kommunene eier også mange vernede bedrifter.
Offentlige finansielle foretak omfatter Norges Bank og statlige låneinstitusjoner som Husbanken og Statens lånekasse for utdanning. I tillegg kommer pensjonskasser, livsforsikringsselskaper, skadeforsikringsselskaper og enkelte andre finansielle foretak som er eid og kontrollert av stat, kommuner og fylkeskommuner.
Omfang
Offentlig sektor (stat, kommune og fylkeskommune) har om lag 666 000 ansatte. Offentlig sektor kjøper inn varer og tjenester for om lag 380 milliarder kroner årlig, hvorav staten kjøper inn for om lag 170 milliarder kroner (foreløpige tall fra SSB 2010). Innkjøp i offentlig sektor utgjør rundt 16 prosent av bruttonasjonalprodukt. Fire av ti yrkesbygg er offentlige.
Offentlige sektors hovedinntekter er skatter, avgifter og trygdepremier fra den private sektor. I 2012 trakk offentlig sektor inn 865 milliarder kroner. I tillegg kommer inntekter fra oljevirksomheten. Hoveddelen av de direkte skatter som betales til stat og kommuner, er skatt på inntekt. Denne er kommunenes viktigste inntektskilde.
Maarten ’t Hart
Maarten 't Hart (født 25. november 1944 i Maassluis, Nederland) er en nederlandsk etolog og forfatter.
Biografi
Han debuterte i 1971 som forfatter under pseudonymet Martin Hart med romanen Stenen voor een ransuil. Som forfatter slekter han på det 19. århundredes realisme. Selvbiografiske elementer opptrer ofte, sammen med temaer som kalvinisme, klassisk musikk, ulykkelig kjærlighet og natur. Hans delvis selvbiografiske roman Een vlucht regenwulpen fra (1978) ble filmatisert i 1981. Het Woeden der Gehele Wereld fra (1993), en mordhistorie fra andre verdenskrig, ble filmatisert i 2006.
Ved valget til Europaparlamentet i 2004 var 't Hart opprinnelig kandidat for dyrevernspartiet Partij voor de Dieren. Dette ble imidlertid kansellert av formelle grunner, siden valgreglene krevde at en kandidat må identifisere seg med et offisielt identifikasjonsbevis for å bli registrert. 't Hart hadde hverken førerkort eller pass, og nektet av prinsipielle grunner å skaffe seg dette.
Han er gift med Hanneke van den Muyzenberg og bosatt i Warmond.
Maarten 't Hart er en av de mest bestselgende nålevende nederlandske forfattere, og er oversatt til en rekke språk. Han skal være den mest oversatte nederlandske forfatter til svensk. Ingen av hans bøker er foreløpig tilgjengelige på norsk.
Trivia
På grunn av sin forskning på og store interesse for rotter, ble 't Hart assisterende regissør på Werner Herzogs film Nosferatu - Nattens vampyr (1979). 't Hart hadde ansvaret for å framskaffe og regissere de tusentalls rottene som opptrer i filmen.
Offentlig fridag
En del forskjeller fra andre land
Dersom offentlige fridager faller på en lørdag eller søndag, får arbeidstakerne i Norge en fridag mindre. I land som USA, Canada og Storbritannia gjør man det annerledes. Her får arbeidstakerne fri påfølgende mandag i disse tilfellene.
I Norge har hele landet akkurat de samme fridagene. I land som Tyskland og Spania blir offentlige fridager fastsatt av regionene, og derfor varierer de.
Liechtensteins riksvåpen
Liechtensteindynastiet riksvåpen er også brukt som Liechtensteins riksvåpen er reservert fyrstefamilien og statlig ansatte. Private kan få tillatelse til å benytte riksvåpenet, hvis det er av statens interesse.
Riksvåpenet viser de forskjellige periodene Europa og Liechtenstein har vært igjennom. Den første kvartdelen viser Schlesien, den andre Kuenringfamiliens våpenskjold, det tredje hertugdømme Troppau, og det fjerde er våpenskjoldet til den østfrislandske familien Cirksena, som representerer fylket Rietberg. Underlaget er hentet fra våpenskjoldet til hertugdømmet Jägerndorf. Det lille skjoldet i midten er fyrstefamiliens eget.
Linköpings HC
Linköpings HC, LHC er et svensk ishockey lag i Linköping. Linköping Hockey Club har en relativt ung historie. Klubben ble stiftet i 1976, da BK Kenty hockey delen brøt ut og dannet sin egen forening.
Hockey i Linköping har en tradisjon som går tilbake mer enn 4. august 1976. Allerede på 1930-tallet begynte å hockey å slå rot i Linköping der nabolaget klubben BK Robbi var den store forkjemper for sporten. LHC tilbrakte mange sesonger i lavere divisjoner, men i begynnelsen av 1990, klubben bestemte seg for å gjøre en innsats for å komme opp. Initiativet mislyktes, og økonomien ble kjørt i bunn. I 1991 mai den svenske Ice Hockey Federation at på grunn av økonomiske problemer, i form av gjeld på 2,4 millioner, tvangsmiddel bias å flytte klubben fra Division 1 til Division andre Sesongen 1991/1992 vant de 2. divisjon Sør A, men mislyktes i Kvalserien til divisjon 1 når Panther og IK Borås HC, gikk opp mens Linköping HC endte sist i Kvalserien og Västervik IK kom før. Sesongen 1992/1993 ble imidlertid opp til 1. divisjon igjen.
Tjen folket
Tjen folket eller Tjeneste for folket (kinesisk: 为人民服务, pinyin: Wèi rénmín fúwù) er et av de best kjente politiske slagord fra maoismens Kina.
Bighorn-demningen
Bighorn-demningen er en demning med et vannkraftverk i elva Bighorn like før denne renner ut i North Saskatchewan i Alberta det sentrale Canada. Anlegget har et totalt installert vannkraftpotensial på anslagsvis 120-400 MW. Det er fra 1972, og kraftproduksjonen begynte i 1975. Årsproduksjonen er nok til å forsyne drøye 58 000 husholdninger.
Tjen folket
Før og nå i Kina
Uttrykket dukket først opp som overskriften på en trykt versjon av en minnetale holdt av Mao den 8. september 1944.
Bighorn-demningen
Demningen demmer opp Abrahamsjøen (Abraham Lake), som er det største kunstige reguleringsmagasin i delstaten. Arealet er 53,7 km².
Tjen folket
Før og nå i Kina
Devisen Tjen folket ble sammen med andre, som særlig «Aldri for å gagne seg selv, alltid for å gagne andre» og «Utrettelig kamp», kjerneprinsipper innen Det kinesiske kommunistparti. Selv om det er mindre i bruk i dag, spiller det stadig en rolle ved viktige seremonielle anledninger. Det er innskrevet på fondveggen i Xinhuaporten inn til Zhongnanhai, som rommer regjeringens og kommunistpartiets nasjonale hovedsete i Beijing.
Kristi forklaring
Kristi forklaring (også kalt «Metamorfosen» og «Transfigurasjonen») er en kristen festdag som feires 6. august.
Tjen folket
I de væpnede styrker
Under troppeinspeksjoner i Folkets frigjøringshær, Folkerepublikken Kinas partibaserte militærmakt, fremføres følgende seremonielle utveksling:
Kristi forklaring
Ifølge bibelhistorien hører denne hendelse til før påskedag (jfr. Matteusevangeliet kap. 17), men festene er her ordnet etter den rekkefølge de fikk i kirkens gamle kalender. Etter norsk luthersk kirkeår feires Kristi forklaring idag siste søndag før fastelavn.
Tjen folket
Kinesisk bestselger
I 2005 utgav den kinesiske forfatteren Yan Lianke boken Tjen folket, som ble en bestselger, oversatt til flere verdensspråk.
Den er imidlertid blitt forbudt av den kinesiske regjering, i det minste delvis på grunn av sin behandling av Mao Zedong og politiske anliggender.
Utenfor Kina
Slagordet fikk en veldig spredning i Kina i Maos levetid, ikke minst gjennom Maos lille røde, og ble også tatt opp av maoistiske miljøer i andre land, også i Norge. Det interne medlemsbladet til Arbeidernes kommunistparti het i mange år Tjen Folket, forkortet TF. Forkortelsen ble også lenge benyttet på avisa Klassekampens humorside, der den ble sagt å stå for «Tidens fylde». Den dag i dag (2008) finnes det en organisasjon i Norge ved navn Tjen folket.
Synlig fra verdensrommet
Ved hjelp av Google Earth kan man på 42°32'33.95" / 94°19'36.80" se innskriften Tjen folket 为人民服务 markert i terrenget i det nordøstlige Xinjiang.
Avlsdyr
Avlsdyr er dyr som primært brukes til avl med dyr i samme rase (raseavl), sekundært dyr som brukes til avl for å krysse fram en ny rase (kryssavl).
Fylkesvei 866
Fylkesvei 866 (Fv866) går mellom Skjervøy og Langslett i Nordreisa.
Veien tar av fra E6 ved Langslett og går nordover langs østsiden av Rotsundet og videre på vestsiden av Reisafjorden, deretter i tunnel under Maursundet til Kågen og nordover på østsiden av Kågen til Skattørsundet bru og Skjervøy.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Etter at fergeleiet på Uløya ble flyttet fra Klauvnes til Uløybukta ble fergeforbindelsen mellom Flåten og Uløya nedlagt.
Talk (album)
Talk er det fjortende studioalbumet fra progressiv rock-bandet Yes, utgitt i mars 1994 på Victory Records. Dette er bandets første albumutgivelse på et uavhengig plateselskap, etter en lang karriere hos de store selskapene Atlantic Records og Arista Records. Talk er også det siste Yes-albumet der Trevor Rabin og Tony Kaye medvirker.
Albumet kom på 33.-plass på Billboard 200 i USA og på 20.-plass på UK Albums Chart i Storbritannia.
Bakgrunn
Etter den suksessrike Union-turneen i 1991 håpet mange at åttebands-versjonen av Yes skulle spille inn musikk sammen, men dette viste seg å være svært vanskelig. Både personlige motsetninger og innblanding fra de enkelte medlemmenes management forhindret dette. Bill Bruford, Steve Howe og Rick Wakeman ble av plateselskapet ofret til fordel for mulighetene for en hit i stil med «Owner of a Lonely Heart». Derfor ønsket de at medlemmene som medvirket på albumet 90125 skulle fortsette som Yes.
Rabin tok kontrollen over såvel musikken som produksjonen, og forsøkte å oppdatere lydbildet til Yes for at det skulle passe 1990-tallets musikk. I tillegg til å ha en hånd med på hver eneste låt på albumet, tok han seg den frihet å spille de fleste instrumentene selv, inkludert en del overdubbinger av Chris Squires bass-spill. Dette irriterte Squire, og Anderson var fra før skeptisk til Rabins arbeidsmetoder.
Talk fikk gode kritikker av musikkjournalistene, paradoksalt nok på grunn av at det minnet en del om lydbildet fra 1970-tallet, mens publikum generelt ignorerte albumet. Dette var det første Yes-albumet som ikke nådde gullplate-salg verken i Storbritannia eller USA. Albumet er et av de første som ble innspilt 100% digitalt, noe som var banebrytende. Men på grunn av barnesykdommer med teknikken og problemer med minnekapasitet tok det uforholdsmessig lang tid for Rabin å ferdigstille albumet.
Etter den påfølgende turneen valgte Trevor Rabin og Tony Kaye å forlate bandet for godt. Dette «utnyttet» Anderson, Squire og White til å invitere Steve Howe og Rick Wakeman med i bandet igjen.
Sporliste
Alle titler skrevet av Jon Anderson og Trevor Rabin, unntatt hvor annet er notert.
Spirits from Norway
Spirits from Norway er et musikkalbum med Martine Kraft, utgitt i 2011.
Chelmsford (England)
Chelmsford er administrasjonsby i distriktet Chelmsford i det seremonielle grevskapet Essex, øst i England. Den ligger innenfor Londons pendlerbelte, bortimot 51 km nordøst for Charing Cross i London, og rundt 35 km fra Colchester, og ligger midtveis mellom de to nevnte byene. Chelmsford ligger nesten nøyaktig i midten av Essex, og det er antagelig dette som er årsaken til at den er administrasjonsby selv om den verken er den største eller den eldste byen i grevskapet. Den er også administrasjonssenter for distriktet Chelmsford, som dekker et større område.
Byens urbane område har i henhold til folketellingen i 2011 en befolkning på 111 511 innbyggere, mens distriktet som helhet har en befolkning på 168 310.
Byen er sete for Chelmsford bispedømme, som har Englands minste katedral, og hjemby for Anglia polytekniske universitet.
Historie
I 1199 besørget biskopen av London at Chelmsford fikk et kongelig charter for å holde marked; dermed fikk den bystatus. Den eldste bosetningen i området går mye lenger tilbake; under forstaden Springfield har man funnet spor etter bosetning fra bronsealderen. Byen var også bebodd av romerne, og rester etter et tempel fra den tiden er funnet.
Siden 1800-tallet har byen vært et viktig industrisenter, og blant annet ble Storbritannias første elektroingeniørbedrift (1878) og første kulelagerfabrikk (1898) opprettet der. I 1898 ble også den første radiofabrikken i verden åpnet i Chelmsford, av Guglielmo Marconi. De første offentlige radiosender i Storbritannia ble sendt ut fra byen i 1920, og i 1922 ble de første underholdningssendinger på radio sendt fra Marconis forskningssenter i Writtle utenfor byen.
Sydvaranger
Sydvaranger AS, og historiske A/S Sydvaranger (etablert i Kirkenes i 1906), Finnmark, er et norsk gruveselskap med det formål å utnytte store forekomster av jernmalm (magnetitt) i Varanger; eksport siden 1910.
Historie
Bergmester Tellef Dahll fikk sammen med professor Theodor Kjerulf i oppgave å utarbeide et geologisk kart over Nordnorge av Stortinget i 1865. De hadde tidligere utarbeidet et tilsvarende kart for resten av Norge. Tellef Dahll reiste til Finnmark og Pasvik, sommeren 1866, sammen med handelsmann H. P. Figenschou fra Kirkenes, hvor han ved Kobbervik fant jernmalm. Denne var derimot i så små konsentrasjoner at det ikke var mulig å nyttiggjøre funnene. Etterspørselen etter jernmalm økte veldig på slutten av 1800-tallet, noe som gjorde at funnet i Pasvik ble vurdert på nytt.
Chelmsford (England)
Historie
Under andre verdenskrig ble Chelmsford angrepet flere ganger. Den verste enkelthendelse fant sted 19. desember 1944, da en V2-rakett traff byen i nærheten av Hoffmans kulelagerfabrikk. 39 ble drept og 138 skadet, mens flere bygninger ble totalødelagt og mange skadet.
Sydvaranger
Drift og eierskap
Jernmalmen ble brutt i Bjørnevatn, og ble transportert med selskapets private jernbane til Kirkenes hvor malmen ble finmalt og gjort om til pellets. Leveransene gikk blant anna til Tyskland med båt.
Hovedeieren, Staten, vedtok nedleggingsplan i 1985, og kuttet statsstøtten i 1996. Bidjovagge Gruber og Rana Gruber på Storforshei, Nordland, var datterselskap. Selskapet ble etter nedleggelsen omgjort til industripark og delvis eid av Sør-Varanger kommune og Varanger Kraft.
Ny drift
I 2006 ble alle aksjene i Sydvaranger kjøpt av Tschudi Shipping Company (TSC), som eies og drives av Felix Tschudi. Seinhøsten 2007 ble selskapet Northern Iron børsnotert i Australia, hvor det norske selskapet Sydvaranger Gruve AS fikk inn over 140 millioner australske dollar, og gruva i Bjørnevatn kom i drift igjen i 2009. De Australske eierne investerte betydelige summer i etterkant av børsnoteringen på separasjonsanlegget i Kirkenes.
Selskapet Sydvaranger Gruve AS gikk konkurs 18. november 2015 på grunn av vedvarende lave malmpriser. I april 2016 ble konkursboet kjøpt av Tschudi-gruppen, og høsten samme år ble det satt igang testproduksjon basert på tidligere skutt malm. I 2017 utarbeidet Sydvaranger nye geologiske blokkmodeller og gruveplaner, som ble brukt til å sende inn søknad om driftskonsesjon i desember 2017. I 2018 fikk Tschudi inn en partner i gjenåpningsprosessen, Orion Mine Finance, som er et av de største gruvefondene i verden. I 2019 fikk Sydvaranger driftskonsesjon fra Nærings- og Fiskeridepartementet, og oppstart av fullskala drift forventes i 2020.
Museum
Sydvaranger var hjørnesteinsbedriften i Kirkenes og for øvrig Norges største gruveselskap. Dagbruddet i Bjørnevatn er Nord-Europas nest største dagbrudd, etter Aitik ved Gällivare, i Sverige.
Mye historisk materiale er samlet i Sør-Varanger museum.
Juliane Marie av Danmark og Norge
Juliane Marie av Braunschweig-Wolfenbüttel (født 4. september 1729 i Wolfenbüttel, Braunschweig, død 10. oktober 1796 på Fredensborg slott) var gift med kong Frederik V og var dronning av Danmark og Norge. Hun var datter av hertug Ferdinand av Braunschweig-Wolfenbüttel og hertuginne Antoinette Amalie.
Ekteskap og familie
Prinsesse Juliane Marie ble født 4. september 1729 i byen Wolfenbüttel i Nordtyskland. Hun ble født som det ellevte barnet og den yngste datteren til hertug Ferdinand Albrecht II av Braunschweig-Wolfenbüttel-Bevern og Antoinette Amalie av Braunschweig-Wolffenbüttel. Blant hennes mange søsken var hertug Karl I av Braunschweig-Wolfenbüttel, Anton Ulrich, som senere giftet seg med storfyrstinne Anna Leopoldovna av Russland, og hertuginne Elisabeth Christine, som senere giftet seg med kong Frederik den Store av Preussen. I likhet med søsknene sine fikk Juliana Maria den enkle, men svært strenge oppdragelsen som var vanlig ved mange av de mindre tyske fyrstehoffene. Som barn ser det ut til, at hun har stammet, som flere medlemmer av huset Braunschweig.
Les Ferdinand
Leslie «Les» Ferdinand (født 8. desember 1966 i Paddington, London) er en tidligere engelsk fotballspiller. Han er mest kjent for sin tid i QPR og Newcastle United i 1990-årene, da hans kraftfulle og elegante angrepsspill, samt hans luftstyrke resulterte i flere kamper for. Han er tremenning av de tidligere Premier League-spillerne Rio og Anton Ferdinand. Ferdinand er utnevnt til medlem av Order of the British Empire.
Juliane Marie av Danmark og Norge
Ekteskap og familie
Ved sitt giftermål i 1752 med Frederik V ble Juliane Marie dronning av Danmark og Norge så vel som stemor til kronprins Christian og til prinsessene Sofia Magdalena, Vilhelmine Caroline samt Louise. Juliane Marie og Frederik V fikk sin egen sønn Frederik i 1753.
Les Ferdinand
Tidlig karriere og QPR
Ferdinand startet karrieren sin i Southall utenfor ligasystemet, før han dro til Hayes, også de utenfor ligasystemet. Der ble han oppdaget av QPR og ble solgt dit for £15 000. Han spilte bare en håndfull kamper i sin tidlige karriere hos Queens Park Rangers, og ble lånt ut ved to anledninger. Først til Brentford, deretter til Beşiktaş i Tyrkia. I 1991 begynte han å etablere seg på QPRs førstelag, og i sin første hele sesong (Premier League 1992-93) scoret han imponerende 24 mål på 42 kamper (hvorav 20 mål i serien). Det var i løpet av denne sesongen at han fikk sin debut på det engelske landslaget. Det skjedde i februar 1993 mot San Marino. Ferdinand scoret det siste målet i 6-0-seieren på Wembley. Han hadde en stor karriere i QPR, med 90 scoringer på 183 kamper, og fikk kallenavnet "Sir Les". Til stor skuffelse for supporterne, men ingen overraskelse – det hadde vært ventet at han forlot klubben etter 1993-94-sesongen – ble Ferdinand solgt til Newcastle United for £6 millioner i 1995. Av dette mottok Hayes £600 000 (en stor sum for et lag utenfor ligasystemet) som en del av videresalgsklausulen de hadde blitt enige om med QPR da han hadde blitt solgt til dem.
Tambet Pikkor
Pikkor deltok i OL i 1998, 2002 og 2006. I 1998 ble han nummer 44 og sist av de som fullførte det individuelle kombinertrennet, og han var på det estiske laget som ble sist av 11 lag i lagkonkurransen. I 2002 ble han nummer 40 og sist i kombinert sprint, og fullførte ikke normaldistansen. Han deltok også i spesielt hopp, men ble slått ut i kvalifiseringen i storbakken. I 2006 ble han nummer 32 av 48 deltakere på kombinertsprinten og 33 av 48 fullførende deltakere på normaldistansen.
Han var med i VM i 1997, 2001, 2003 og 2005. I 1997 ble han nummer 18 i det individuelle kombinertrennet og var på det estiske laget som ble nummer 11 i lagkonkurransen. I 2001 ble han nummer 19 på sprinten og 47 av 56 fullførende deltakere på normaldistansen. Igjen var han på det estiske laget som ble nummer 11 i lagkonkurransen. I 2003 ble han nummer 2003 på sprinten, men fullførte ikke normaldistansen. I 2005 ble han nummer 40 av 52 fullførende deltakere på sprinten, og ble diskvalifisert i hopprennet på normaldistansen.
Sammenlagt i verdenscupen i kombinert ble han nummer 57 i 2003/04-sesongen og 59 i 2005/06-sesongen. Hans beste plassering i enkeltrenn individuelt var 26.-plass i Kuusamo 29. november 2003. Pikkor ble sju ganger estisk mester individuelt i kombinert og én gang i spesielt hopp. Han vant kombinert i 1998, 2000 (sprint), 2003 (sprint), 2004 (normaldistanse), 2005 og 2006 (både sprint og normaldistanse), og hopp i 2000.
Jeffrey Dahmer
Jeffrey Lionel Dahmer (født 21. mai 1960 i West Allis i Wisconsin i, USA, død 28. november 1994 i Portage i Wisconsin) var en amerikansk seriemorder, kannibal og sexforbryter. Dahmer ble dømt for å ha myrdet 17 menn og gutter mellom 1978 og 1991, de fleste av drapene skjedde mellom 1987 og 1991. Drapene hans involverte voldtekt, lemlesting, nekrofili og kannibalisme. Den 28. november 1994 ble han slått i hjel av en innsatt i fengselet Columbia Correctional Institution.
Kunståret 1309
Dødsfall
1309 in art
Jeffrey Dahmer
Bakgrunn, ungdomsår
Jeffrey Dahmer var sønn av Lionel og Joyce Dahmer. Han var et tilsynelatende normalt barn opp til ca. 10 års alder, da han ble mer innesluttet og isolert fra det sosiale livet. I tenårene begynte han å sykle omkring i nærområdet for å lete etter døde dyr som han kunne ta med hjem for å dissekere. En gang kom man over ham i ferd med å sette opp en død hunds hode på en pinne.
Tambet Pikkor
Han la opp som aktiv utøver i 2007. Senere har han blant annet vært trener for det estiske kombinertlandslaget.
Tambet Pikkor er bror av Rauno og Roomet Pikkor, som begge har vært estisk mester i kombinert.
Juliane Marie av Danmark og Norge
Struensee
I 1766 døde Frederik V bare 42 år gammel og den 17–årige kronprins Christian ble konge. Den unge kongen begynte et liv med festing og utskeielser og han kunne få raserianfall hvor han gjorde hærverk. Det ble etter hvert mer og mer klart for omgivelsene at han led av en form for sinnssykdom.
I 1768 vendte kongen hjem fra sin store utenlandsreise, og med i følget var en tysk lege ved navn Johann Friedrich Struensee. Struensee ble knyttet til hoffet, ettersom han hadde god innflytelse på kongens sykdom. Den reformivrige Struensee utmanøvrerte etter hvert de forskjellige embetsmennene, blant andre Ove Høegh-Guldberg. Ikke bare vant Struensee makten, han hadde også innledet et forhold med dronning Caroline Mathilde. Da dronningen fødte prinsesse Louise Augusta 7. juli 1771, var det den alminnelige mening at Struensee var barnets far, selv om kongen anerkjente farskapet.
Den 17. januar 1772 fant det sted et kupp som medførte at Struensee og hans venn Enevold Brandt ble arrestert. Det samme ble dronning Caroline Mathilde. Det er ikke påvist at enkedronning Juliane Marie var den drivende kraft, men hun tok del i utførelsen. Det var kjent også at Juliane Marie gjerne hadde sett sin egen sønn som tronarving i stedet for den sinnssyke kongen. Struensee og Brandt ble henrettet og dronning Caroline Mathilde forvist til Celle.
Enkedronning Juliane Marie og Høegh-Guldberg innførte et konservativt styre; de reformene som Struensee hadde innført, ble for en stor del satt ut av kraft. Juliane Marie delte ut mange titler og ordener – muligens som et middel for å holde seg ved makten.
Enkedronningen, Høegh-Guldberg og arveprins Frederik forsøkte å knytte kronprins Frederik nærmere til seg i de følgende årene, men uten å lykkes.
Kuppet i 1784
Da kronprinsen (den senere Frederik VI) ble myndig, gjennomførte han et kupp den 14. april 1784 og Juliane Marie ble satt ut av spill. Den dagen kronprinsen utførte kuppet hadde planen vært at det skulle innsettes to nye embetsmenn i statsrådet. Kronprinsen forhindret dette ved å sikre seg kongens underskrift på et reskript som kunngjorde at alle fremtidige kongelige befalinger skulle bære kronprinsens underskrift for å være gyldig.
Jeffrey Dahmer
Bakgrunn, ungdomsår
Da han begynte på high school, hadde han tilsynelatende ingen spesielle interesser, men han var snill, ordentlig og viste bra kompetanse i fagene, selv om han iblant ble ertet og slått av andre elever på skolen. Dahmer kom senere inn på Ohio State University, men hoppet av etter en fjerdedel av tiden, som han for det meste tilbragte beruset på grunn av et voksende alkoholproblem.
Boende hos farmor
Dahmer flyttet hjem til sin farmor i West Allis der han skulle bo de neste seks år. En dag fant tanten en utstillingsdukke i hans garderobe, helt kledt i kvinneklær som Dahmer hadde stjålet fra en forretning. Senere fant man en magnumrevolver liggende gjemt under hans seng og en lukt spredtes fra kjelleren der Dahmer for sin far hadde påstått at han hadde dissekert et ekorn for så å forsøke å løse den opp med kemikalier. Dahmer ble rundt denne tiden (1982 og 1986) også tatt og dømt for blotting i to tilfeller; i det siste da han onanerte foran to gutter.
I 1985 ble Dahmer ansatt ved Ambrosia Chocolate Factory i Milwaukee, der han arbeidet nattskift seks dager i uken.
Arrestasjon
Dahmer hadde vært arrestert fire ganger før han endelig, 23. juli 1991, ble avslørt som seriemorder, etter at politifolk i Milwaukee ble oppmerksomme på Tracy Edwards som kom løpende ned gaten i håndjern. I første omgang syntes de Edwards' forklaring var tvilsom, men fulgte ham tilbake til Dahmers leilighet, der Dahmer hevdet det hele var en misforståelse og virket så overbevisende at politiet nesten trodde ham. Men på soverommet oppdaget den ene politimannen en kniv under sengen, og en åpen skuff med Polaroid-foto av parterte mennesker. Han avgjorde at bildene var ekte. Da Dahmer så ham med bildene, satte han seg til motverge for å unngå arrest, men ble lagt i håndjern. I kjøleskapet ble det funnet et avhugget menneskehode på nederste hylle. Videre undersøkelse brakte for dagen fire avskårne menneskehoder i Dahmers kjøkken, og syv hodeskaller - flere var malt eller bleket - på soverommet og i skap. Pakket i plast lå det to menneskehjerter og del av en arm i kjøleskapet, og i fryseboksen en torso og en pose med nedfrosset menneskekjøtt. Det ble også funnet to skjeletter, et par avskårne hender, to avskårne peniser, en mumifisert skalp og tre torsoer i ferd med å oppløses i syre i en diger tønne. Ialt 74 Polaroid-foto viste lemlestelsen av ofrene, og fikk en rettsmedisiner til å utbryte at det føltes «mer som et museum enn et åsted». 13. januar 1992 erklærte Dahmer seg skyldig, men sinnssyk, i 15 mord.
Under soning hevdet Dahmer å ha funnet Gud, og ble døpt i fengselet 10. mai 1994, samme dag som en annen seriemorder, John Wayne Gacy, ble henrettet.
Død
Den 28. november 1994 drepte den 25 år gamle Christopher Scarver sine medfanger Jeffrey Dahmer og Jesse Anderson med et jernrør han tok med seg fra fengselets treningsrom. Han hevdet å være Guds sønn, og at drapene skjedde etter ordre fra Gud. Dahmer ble funnet i en blodpøl og døde underveis til sykehuset, mens Anderson døde to dager senere. Scarver som selv var drapsdømt, hadde først drept Dahmer, deretter den 37 år gamle Anderson fordi han mente han var rasist. Scarver forklarte at Anderson hadde malt et kulehull i pannen på et portrett av Martin Luther King, og etter å ha drept sin kone, hadde han forsøkt å legge skylden på to afroamerikanere.
Les Ferdinand
Newcastle United
Han scoret 29 mål i sin første sesong i Newcastle, og bidro sterkt til at klubben nesten tok serietittelen i 1995-96-sesongen. Samtidig var hans fravær medvirkende til at QPR rykket ned samme sesong. Tiden hans i Newcastle gjorde ham til en av Englands beste angripere på tidspunktet, og hans spissamarbeid med Alan Shearer (for både klubb og land) var et av de giftigste. Han scoret 50 mål på 84 kamper for klubben. Ferdinand var, og er fortsatt, satt høyt i kurs av Newcastle United og supporterne deres. Han fikk stående applaus da han kom inn for Shearer i Shearers testimonialkamp, og scoret et av målene i 3-2-seieren over Celtic.
Tottenham og senere karriere
I 1997 ble Ferdinand kjøpt av Tottenham, klubben han holdt med som liten, for £6 millioner. Skader ødela store deler av den første sesongen i klubben, men mot slutten dannet han og Jürgen Klinsmann et spisspar, og de to reddet Tottenham fra nedrykk i Premier League. Ferdinand bidro til at Spurs vant Ligacupen i 1999, hvor de slo Leicester City 1-0 i finalen på Wembley. Skader forhindret ham likevel i hans tre første sesonger i London-klubben, og han scoret bare 12 mål i denne perioden.
Til tross for dette førte Ferdinands ferdigheter og høye arbeidsmoral til at han ble en favoritt blant Tottenham-supporterne, og betalte tilbake ved å score 10 mål i 2000-01-sesongen, og 15 sesongen etter. Han spilte sin andre finale i Ligacupen denne sesongen, mot Blackburn Rovers, men strålende spill av Blackburns målvakt Brad Friedel hindret Ferdinand fra å tegne seg på scoringslisten. Blackburn vant finalen 2-1.
Halvveis gjennom 2002-03-sesongen forlot Ferdinand Tottenham til fordel for West Ham United. Hans første mål i West Ham-drakt kom mot nettopp Tottenham, men West Ham rykket likevel ned på slutten av sesongen. Igjen la han ut på flyttefot, og gikk gratis til Leicester City, hvor han nok en gang viste sin klasse. I 2003-04-sesongen scoret Ferdinand imponerende 14 mål (12 i ligaen) til tross for at han var 37 år gammel. Hans bidrag hjalp ikke, og Leicester rykket ned samme sesong. Dermed forlot Ferdinand nok en klubb. Neste lag på listen ble Bolton Wanderers, men var der bare en halv sesong, og forlot Bolton 2. januar 2005. Fire dager senere skrev han under for Reading. Kontrakten varte til sommeren 2005.
Hans siste klubb ble Watford hvor han var spillende trener, og etter 2005-06-sesongen var en stor karriere ved veis ende.
Internasjonalt
Ferdinand fikk med seg 17 a-landskamper for England, og scoret fem mål. Han var en del av troppen til EM 1996 og VM 1998. Selv om han hadde hatt en svært suksessfull sesong med Newcastle, fikk han overraskende nok ikke spille så mye som ett minutt under EM på hjemmebane, og en skade satte en stopper for spill i VM to år senere.
Turkis (edelsten)
Turkis er et blå- til grønnfarget kryptokrystallint, sekundært fosfatmineral med den kjemiske sammensetningen CuAl6(PO4)4(OH)8·4H2O.
Turkis er sjelden, og finere forekomster er dyrebare. Mineralets unike fargetone har gjort at den er anvendt til smykker og dekorative innlegg i flere tusen år. Liksom tilfellet er for mange andre opake halvedelstener, har syntetisk turkis og imitasjoner, som kan være vanskelige å skille fra naturlig turkis, i moderne tid gjort at dens popularitet har minsket.
Ordet «turkis» er gammelt og kommer fra fransk pierre turquoise, «tyrkisk stein», hvilket bygger på en misforståelse – turkis forekommer ikke i Tyrkia, men handelen mellom tyrkerne og Vest-Europa gjorde at den kom til å assosieres med Lilleasia. Den forekommer i stedet i Iran og Afghanistan, der den kalles «firuze».
Sven Hedin
På tre lange ekspedisjoner mellom 1893 og 1909 kartla Hedin store landområder i Tibet og øvrige Sentral-Asia som før dette hadde vært hvite flekker på europeiske kart, og løste gåten med Lop Nor-sjøen. Bare i Tibet kartla han 170 000 kvadratkilometer, ved hjelp av et system der avstandsbedømmelsen delvis bygde på kamelenes gjennomsnittlige skrittlengde. Hans kart viste seg senere å være temmelig gode.
Hedin var ivrig forsvarsvenn, kjempet bittert mot Norges standpunkt under unionskampene 1905 og var Fridtjof Nansens viktigste motstander under pressekampanjen i verdenspressen etter unionsoppløsningen. Under første verdenskrig inntok han et ytterliggående tyskvennlig standpunkt og besøkte de tyske frontene i krigen. Han stilte seg seinere positivt til nasjonalsosialismen og drev en sterk propaganda for Hitler-Tyskland også under andre verdenskrig.
Biografi
Sven Hedin ble født i Stockholm, der hans far Abraham Ludvig Hedin var byarkitekt. Moren het Anna Berlin. Lenger tilbake nedstammet han fra en rabbi. Slekten Hedin er kjent fra midten av 1600-tallet. Slektens stamfar bodde på småstedet Hidingsta i Norrbyås sogn, 1,5 mil sør for Örebro. Hans sønn Lars tok etternavnet Hedin etter stedet. Lars Hedin arbeidet som skatteoppkrever (kronouppbördsman). Sven Hedins farfar Sven Anders Hedin var kanselliråd, og farfars far Sven Hedin (1750-1821) hofflege (hoffmedicus). Hans søster Alma Hedin, en kjent filantrop som mottok Illis Quorum, var tidvis hans sekretær.
Hedin ble adlet den 1. juli 1902, men beholdt sitt borgerlige navn. Han var den siste som ble adlet av den svenske kongen.
I månedene før unionsoppløsningen markerte Hedin seg som en motstander av norsk løsrivelse gjennom en serie debattinnlegg mot Fridtjof Nansen i den britiske avisen The Times.